Publication: Magyar Közlöny
Issue: MK-2002-111 (Year: 2002, Number: 111)
Era: 1990-2004
Section: (2) Az egyedi szerzõdéssel rendelkezõ a távhõszolgáltatásról szóló 1998. évi XVIII. törvényben definiált egyéb
Paragraph Index: 96

(4) A rendszerirányító vezetõ tisztségviselõje, felügyelõ bizottsági tagja és vezetõ munkavállalója az ilyen pozíciója, illetve munkaviszonya megszûnését követõ 1 éven belül csak a Hivatal jóváhagyásával lehet más engedélyes és kapcsolt vállalkozása, valamint az évente 6,5 GWh-nál több villamos energiát felhasználó fogyasztó vagy kapcsolt vállalkozása vezetõ tisztségviselõje, felügyelõ bizottsági tagja és vezetõ állású munkavállalója. Ilyen pozíció, illetve munkaviszony létesítése esetén a rendszerirányító vezetõ tisztségviselõjének, felügyelõ bizottsági tagjának és vezetõ munkavállalójának üzleti titokként kell kezelnie a rendszerirányító üzleti titkain túlmenõen azon adatokat és más információkat is, amelyek a rendszerirányító VET alapján végzett rendszerirányítási tevékenységével kapcsolatosak, illetve a villamosenergia-piac állapotát, az egyes piaci szereplõk tevékenységét, üzleti pozícióját jellemzõ, továbbá bármely más üzleti szempontból hasznos, a jogszabályok alapján nyilvánosságra vagy az energiaipari társaságok tudomására nem hozott adatokat, amelyek a rendszerirányítóval fennállott jogviszonyának fennállása alatt jutottak tudomására.

Source: https://magyarkozlony.hu/hivatalos-lapok/7c217b3f9562b40c5fd416e7bdcc81bf775c7e4b/dokumentumok/faae26278e48e9aaf0205888ac4397dc5453689c/letoltes